

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

# L Ē M U M S

Daugavpilī

2022.gada 28.jūlijā  **Nr.** **507**

(prot. Nr.24, 16 .§)

**Par telpu nodošanu bezatlīdzības lietošanā**

Pamatojoties uz likuma „Par pašvaldībām” 14.panta otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta trešo daļu, trešo prim daļu, piekto un sesto daļu, ņemot vērā Valsts ieņēmumu dienesta 2022.gada 6.jūnija lēmumu Nr.32.6/8.71/17961, ar kuru “Latgales Autisma, sociālās rehabilitācijas un attīstības centram “VALENSIA”” ir piešķirts sabiedriskā labuma organizācijas statuss darbības jomās – cilvēktiesību un indivīda tiesību aizsardzība (spēkā no 15.06.2022) un veselības veicināšana (spēkā no 15.06.2022), izskatot biedrības “Latgales Autisma, sociālās rehabilitācijas un attīstības centrs “VALENSIA”” 2022.gada 29.jūnija iesniegumu, Daugavpils pilsētas domes Izglītības un kultūras jautājumu komitejas 2022.gada 21.julija atzinumu, Finanšu komitejas 2022.gada 21.jūlija atzinumu, atklāti balsojot: PAR – 12 (I.Aleksejevs, P.Dzalbe, A.Elksniņš, A,Gržibovskis, L.Jankovska, V.Kononovs, N.Kožanova, M.Lavrenovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj**:

1. Nodot bezatlīdzības lietošanā biedrībai “Latgales Autisma, sociālās rehabilitācijas un attīstības centrs “VALENSIA”” (reģ.Nr.40008096344, juridiskā adrese Tukuma iela 24 - 37, Daugavpils), turpmāk – Biedrība, Daugavpils valstspilsētas pašvaldībai piederošo nekustamā īpašuma daļu – telpas ēkā 18.novembra ielā 197v, Daugavpilī (kadastra apzīmējums 0500 005 2705 001) 266,2 m2 platībā (turpmāk – telpas), kas būves kadastrālās uzmērīšanas lietas 1.stāva plāna telpu grupas eksplikācijā atzīmētas ar Nr. 1 – 5, 7, 13-16, 22- 24 un ēkai piesaistītā zemesgabala (kadastra apzīmējums 0500 005 2705) 9567 m2 platībā, 18.novembra ielā 197v, Daugavpilī, 2662/ 40430domājamo daļu (turpmāk – zemesgabals).
2. Ēkas ar kadastra apzīmējumu 0500 005 2705 001 kopējā bilances vērtība uz 31.07.2022. ir 791511,89 *euro* (septiņi simti deviņdesmit viens tūkstotis pieci simti vienpadsmit *euro* un 89 centi). Zemesgabala bilances vērtība uz 31.07.2022. ir 34059,00 *euro* (trīsdesmit četri tūkstoši piecdesmit deviņi *euro,* 00 *centi*).
3. Telpas tiek nodotas bezatlīdzības lietošanā uz pieciem gadiem, bet ne ilgāk kā uz laiku, kamēr Biedrībai ir sabiedriskā labuma organizācijas statuss.
4. Telpu bezatlīdzības lietošanas mērķis – nodrošināt Biedrības darbību sociālās rehabilitācijas jomā, izņemot sporta atbalstīšanas jomā.
5. Nododamo telpu stāvoklis ir apmierinošs.
6. Biedrība ir tiesīga izmantot bezatlīdzības lietošanā nodotās telpas tikai lēmuma 4.punktā paredzētajam mērķim un lietot minētās telpas tā, lai nepasliktinātu to stāvokli.
7. Biedrībai ir pienākums nekavējoties nodot bezatlīdzības lietošanā nodotās telpas atpakaļ Daugavpils Iespēju vidusskolai šādos gadījumos:
   1. telpas tiek izmantotas pretēji to nodošanas bezatlīdzības lietošanā mērķim;
   2. Biedrībai tiek anulēts sabiedriskā labuma organizācijas statuss;
   3. pēc lēmuma 3.punktā norādītā termiņa notecējuma;
   4. ja telpu bezatlīdzības lietošanas līgums tiek lauzts pirms lēmuma 3.punktā norādītā termiņa.
8. Uzdot Daugavpils Iespēju vidusskolai sagatavot un noslēgt līgumu ar 2022.gada 1.augustu par telpu nodošanu bezatlīdzības lietošanā Biedrībai, paredzot pienākumu segt visus ar bezatlīdzības lietošanā nodoto telpu uzturēšanu saistītos izdevumus (elektroenerģija, apkure, ūdens, kanalizācija u.c.).

Domes priekšsēdētājs *(personiskaisparakts)* A.Elksniņš